Rehiyon sa gawas sa nasod (Pransiya)

Ang rehiyon sa gawas sa nasod (Prinanses: région d'outre-mer) usa ka dibisyon sa pagdumala sa Pransiya. Kini ang bag-ong ngalan alang sa mga departamento sa gawas sa nasod (Prinanses: départements d'outre-mer) sa Pransiya nga susamag gahom sa mga rehiyon sa metropolitan nga langyab niini.

Ubos sa Konstitusyon sa tuig 1946 sa Ikaupat nga Republika, ang mga kolonya sa Pransiya sa Guadeloupe (Karibeyan), Martinique (Karibeyan), Guyane (Habagatang Amerika), ug Réunion (Kadagatang Indiyan) gihimong departamento imbes nga kolonya.

Sa tuig 1982 ang maong mga departamento gihatagag rehiyonal nga gahom ubos sa palisiya sa desentralisasyon nga gisagop sa nasodnong kagamhanan. Sa tuig 2003 giusab ang Konstitusyon ug gihatag bag-ong ngalan kining maong mga departamento, apan nagpabiling mas popular ang départements d'outre-mer kay sa région d'outre-mer bisan kon ang naulahi ang opisyal nga termino.

Mga gahom
Isip integral nga mga sakop sa Republika sa Pransiya, ang maong mga rehiyon may representasyon sa Nasodnong Asembliya, sa Senado ug sa Konseho sa Ekonomiya ug Katilingban sa Pransiya. Sila usab makapili og sakop sa Parliyamento sa Uropa ug makagamit sa euro isip kuwarta.

Tan-awa usab
 Dibisyon sa pagdumala

Mga sumpay sa gawas
  Ministère de l'Outre-Mer
  Pipila ka pagpasabot kabahin sa ugma sa mga rehiyon sa gawas sa nasod sa Pransiya 

Mga dibisyon sa pagdumala sa Pransiya